pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-บริษัท ขนส่ง จำกัด เพิ่มเที่ยววิ่งเส้นทางภาคอิสานรองรับการเดินทางกลับภูมิลำเนาของประชาชน เพื่อไปใช้สิทธิ์เลือกตั้งท้องถิ่นสุดสัปดาห์นี้
วันศุกร์ที่ 26 มีนาคม 2564
บริษัท ขนส่ง จํากัด เพิ่มเที่ยววิ่งเส้นทางภาคอิสานรองรับการเดินทางกลับภูมิลําเนาของประชาชน เพื่อไปใช้สิทธิ์เลือกตั้งท้องถิ่นสุดสัปดาห์นี้
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม กล่าวว่า บริษัท ขนส่ง จํากัด (บขส.) เตรียมปรับเพิ่มเที่ยววิ่งเส้นทางภาคตะวันออกเฉียงเหนือและภาคตะวันออก
จาก 23 เส้นทาง 44 เที่ยววิ่ง เป็น 26 เส้นทาง 85 เที่ยววิ่ง ตั้งแต่วันที่ 26 มีนาคม 2564 เพื่ออํานวยความสะดวกให้กับประชาชนที่จะเดินทางกลับภูมิลําเนาไปใช้สิทธิ์เลือกตั้งท้องถิ่นในช่วงสุดสัปดาห์นี้ รวมถึงรองรับการเดินทางเพื่อไปคัดเลือกเกณฑ์ทหาร และการเดินทางข้ามจังหวัด หลังจากรัฐบาลผ่อนคลายให้เดินทางข้ามจังหวัดได้
ทั้งนี้ผู้ใช้บริการ รถโดยสาร บขส. สามารถจองตั๋วล่วงหน้าผ่านช่องทางการจําหน่ายตั๋วของ บขส. อาทิ เว็บไซต์ บขส. www.transport.co.th เคาน์เตอร์เซอร์วิส ไทยทิกเก็ตเมเจอร์ และตัวแทนจําหน่ายตั๋วของ บขส. ทั่วประเทศ สําหรับผู้ใช้สิทธิ์โครงการเราชนะ โครงการม33เรารักกัน และผู้ถือบัตรสวัสดิการแห่งรัฐ สามารถซื้อตั๋วโดยสารของ บขส. ได้ที่ช่องจําหน่ายตั๋วของ บขส. ทั่วประเทศ ไม่สามารถจองทางออนไลน์ได้ สอบถามเส้นทางการเดินรถเพิ่มเติมได้ที่ Call Center 1490 เรียก บขส. ตลอด 24 ชั่วโมง
ในส่วนความปลอดภัยในการเดินทาง บขส. ได้กําชับหน่วยงานที่เกี่ยวข้องเตรียมความพร้อมก่อนการเดินทาง ทั้งตรวจสภาพรถโดยสารให้พร้อมใช้งาน มีการใช้ GPS ติดตาม และควบคุมความเร็วของรถโดยสาร จัดพนักงานขับรถ 2 คน ในเส้นทางสายยาวที่ใช้เวลาเดินทางเกิน 4 ชั่วโมง เพื่อความปลอดภัยและสร้างความเชื่อมั่นให้กับผู้โดยสารในการเดินทาง
นอกจากนี้ยังคงมาตรการเฝ้าระวังและป้องกันการแพร่ระบาดของโรคติดเชื้อไวรัส COVID-19 ภายในสถานีขนส่งผู้โดยสารและบนรถโดยสารอย่างเคร่งครัด ดังนี้ ตรวจคัดกรองและตรวจวัดอุณหภูมิผู้โดยสาร จัดให้มีจุดบริการแอลกอฮอล์เจลสําหรับผู้โดยสารภายในสถานีขนส่งผู้โดยสาร กําชับให้พนักงานและผู้ให้บริการสวมหน้ากากอนามัยหรือหน้ากากผ้าตลอดการเดินทาง ขอความร่วมมือผู้ใช้บริการปฏิบัติตามมาตรการเว้นระยะห่างทางสังคม (Social Distancing) ขณะใช้บริการในสถานีขนส่ง และให้สแกนคิวอาร์โค้ดแอปพลิเคชันไทยชนะและหมอชนะ หรือกรอกข้อมูลการเดินทางตามแบบที่กรมการขนส่งทางบกกําหนด เพื่อบันทึกประวัติการเดินทางของผู้โดยสารทุกคนในทุกเส้นทาง
รัฐบาลไทย-ข่าวทำเนียบรัฐบาล-ด่านศุลกากรมุกดาหาร กรมศุลกากร จัดพิธีทำลายของกลางมูลค่ากว่า 26 ล้านบาท
วันศุกร์ที่ 26 มีนาคม 2564
ด่านศุลกากรมุกดาหาร กรมศุลกากร จัดพิธีทําลายของกลางมูลค่ากว่า 26 ล้านบาท
อธิบดีกรมศุลกากรเป็นประธานพิธีทําลายของกลางในความผิดตามกฎหมายศุลกากรที่คดีสิ้นสุดแล้ว โดยวิธีฝังกลบและเผาทําลาย จํานวน 81 คดี มูลค่าความเสียหายทางเศรษฐกิจกว่า 26 ล้านบาท
วันนี้ (25 มีนาคม 2564) นายพชร อนันตศิลป์ อธิบดีกรมศุลกากร เป็นประธานพิธีทําลายของกลางในความผิดตามกฎหมายศุลกากรที่คดีสิ้นสุดแล้ว โดยวิธีฝังกลบและเผาทําลาย จํานวน 81 คดี มูลค่าความเสียหายทางเศรษฐกิจกว่า 26 ล้านบาท โดยมีนายชัยยุทธ คําคุณ ที่ปรึกษาด้านพัฒนาระบบควบคุมทางศุลกากร นายสรศักดิ์ มีนะโตรี รองอธิบดีศุลกากร นายชัยฤทธิ์ แพทย์สมาน รองอธิบดีกรมศุลกากรนายกรีชา เกิดศรีพันธุ์ รองอธิบดีกรมศุลกากร นายพงศ์เทพ บัวทรัพย์ ผู้อํานวยการกองสืบสวนและปราบปราม นายศิริชัย คุณาบุตร ผู้อํานวยการสํานักงานศุลกากรภาคที่ 2 นายพร้อมชาย สนิทวงศ์ ณ อยุธยา นายด่านศุลกากรมุกดาหาร พล.ต.ต. สรรธาน อินทรจักร์ ผู้บังคับการตํารวจภูธรจังหวัดมุกดาหาร พล.ต.ต. กฤษฎา กาญจนอลงกรณ์ ผู้บังคับการตรวจคนเข้าเมือง 4 และคณะกรรมการทําลายของกลางร่วมพิธี ณ ด่านศุลกากรมุกดาหาร จังหวัดมุกดาหาร
นายพชร อนันตศิลป์ อธิบดีกรมศุลกากร กล่าวว่า พิธีทําลายของกลางในความผิดตามกฎหมายศุลกากรที่คดีสิ้นสุดแล้ว โดยวิธีฝังกลบและเผาทําลาย ของด่านมุกดาหาร ในครั้งนี้ มีจํานวน 81 คดี มูลค่าความเสียหายทางเศรษฐกิจกว่า 26 ล้านบาท ซึ่งเป็นไปตามภารกิจหลักของกรมศุลกากรในการป้องกันและปราบปราม สินค้าลักลอบหนีศุลกากร หลีกเลี่ยงภาษีศุลกากรและสินค้าที่ไม่ผ่านพิธีการศุลกากรโดยถูกต้องโดยเฉพาะการปราบปรามการละเมิดสิขสิทธิ์และทรัพย์สินทางปัญญา ตามพ.ร.บ. เครื่องหมายการค้า รายละเอียดดังนี้
1. ประเภทบุหรี่ไฟฟ้า ยา วัคซีนสัตว์ ฯลฯ อันเป็นของต้องห้ามนําเข้าตามกฎหมาย จํานวน 29 คดีมูลค่า 24,400,204.99 บาท น้ําหนัก 7,662.20 กิโลกรัม จะทําลายโดยวิธีการบดทําลายฝังกลบบริเวณด่านศุลกากรมุกดาหาร โดยได้รับความอนุเคราะห์รถบดเพื่อทําลายจากองค์การบริหารส่วนจังหวัดมุกดาหาร
2. ประเภทของทรัพย์สินทางปัญญา เลียนแบบเครื่องหมายการค้า และของต้องห้ามต้องกํากัดในการนําเข้า เช่น กระเป๋า กางเกง เสื้อผ้า ฯลฯ จํานวน 52 คดี มูลค่า 2,003,439.95 บาท น้ําหนัก12,193.69 กิโลกรัม จะทําลายด้วยวิธีการเผาทําลาย โดยจะนําส่งไปเผาที่โรงกําจัดขยะของเทศบาลนครอุดรธานี ซึ่งทางเทศบาลนครอุดรธานี ได้ให้ความอนุเคราะห์เตาเผาขยะกําจัดเชื้อเพื่อทําลายของกลาง
อธิบดีกรมศุลกากร กล่าวต่อว่า การดําเนินการครั้งนี้ได้ร่วมกันบูรณาการ ในการปราบปรามสินค้าลักลอบหนีศุลกากร ในพื้นที่จังหวัดมุกดาหารกับหน่วยงานมั่นคงในพื้นที่ ได้แก่ ผู้บังคับการตํารวจภูธรจังหวัดมุกดาหาร ผู้กํากับการตรวจคนเข้าเมืองจังหวัดมุกดาหาร หัวหน้าหน่วยเรือรักษาความสงบเรียบร้อยตามลําน้ําโขง ผู้บังคับหมวดเคลื่อนที่เร็วที่ 3 กองกําลังเคลื่อนที่เร็วที่ 1 กองกําลังสุรศักดิ์มนตรี ผู้อํานวยการกองอํานวยการรักษาความมั่นคงภายในจังหวัดมุกดาหาร และผู้บังคับกองร้อยเฉพาะกิจทหารพรานที่ 2110จังหวัดมุกดาหาร สําหรับของกลางที่นํามาทําลายในวันนี้ เป็นของกลางที่คดีสิ้นสุดแล้ว และตกเป็นของแผ่นดินตามกฎหมาย โดยจะทําลายด้วยการบด ทุบ ทําให้เสื่อมสภาพ และนําไปฝังกลบ บริเวณหลุมฝังกลบ ภายในพื้นที่ของด่านศุลกากรมุกดาหาร รวมถึงนําส่งไปเผาที่โรงกําจัดขยะของเทศบาลนครอุดรธานีต่อไป
รัฐบาลไทย-ข่าวทำเนียบรัฐบาล-เปิดตัว “ทัวร์เที่ยวไทย” กระตุ้นการท่องเที่ยวครึ่งปีหลัง
วันศุกร์ที่ 26 มีนาคม 2564
เปิดตัว “ทัวร์เที่ยวไทย” กระตุ้นการท่องเที่ยวครึ่งปีหลัง
...
ไม่เพียงแค่โครงการเราเที่ยวด้วยกันเฟส 3 ที่ ครม.เห็นชอบให้ดําเนินโครงการฯ ต่อ แต่ยังมีโครงการใหม่อย่าง "ทัวร์เที่ยวไทย" ที่เพิ่มเติมเข้ามาเพื่อกระตุ้นการใช้จ่ายภาคประชาชนผ่านการท่องเที่ยวภายในประเทศ ช่วยเพิ่มสภาพคล่องให้ผู้ประกอบการธุรกิจโรงแรมและธุรกิจที่เกี่ยวเนื่อง
.
สําหรับรายละเอียดเงื่อนไข ทัวร์เที่ยวไทย มีอะไรบ้างไปดูกัน
• กําหนดจํานวนผู้ได้รับสิทธิทั้งสิ้น 1,000,000 สิทธิ
• ระยะเวลาร่วมโครงการ ตั้งแต่เดือนพ.ค. – ส.ค. 64
• ผู้ใช้สิทธิเข้าร่วมโครงการ ได้แก่ คนไทยที่มีอายุ 18 ปีขึ้นไป โดยนักท่องเที่ยว 1 คนสามารถใช้สิทธิได้ 1 สิทธิ
.
• รัฐบาลสนับสนุนค่าเดินทางในลักษณะร่วมจ่าย (Co-pay) 40% ของค่าใช้จ่ายแพ็กเกจนําเที่ยว แต่ไม่เกิน 5,000 บาทต่อคน
• ผู้รับสิทธิจะได้รับการยกเว้นภาษีเงินได้บุคคลธรรมดา กรณีได้รับเงินสนับสนุนจากภาครัฐ
• ผู้ใช้สิทธิต้องเดินทางท่องเที่ยวข้ามจังหวัด ผ่านบริษัททัวร์ที่ร่วมโครงการในวันธรรมดา (วันอาทิตย์ - วันพฤหัสบดี) ไม่ต่ํากว่า 3 วัน 2 คืน
.
• สามารถเข้าเลือกโปรแกรมท่องเที่ยวได้ที่เว็บไซต์ของการท่องเที่ยวแห่งประเทศไทย หลังจากที่เลือกโปรแกรมท่องเที่ยวเสร็จเรียบร้อยให้ติดต่อบริษัททัวร์ เพื่อชําระเงินผ่านแอปพลิเคชัน “เป๋าตัง” ซึ่งบริษัททัวร์ก็จะต้องดาวน์โหลดแอปพลิเคชันถุงเงินด้วย
.
• สําหรับ ผู้ประกอบการที่ร่วมโครงการ ต้องเป็นบริษัทที่จดทะเบียนถูกต้องตามกฎหมาย และผ่านการตรวจสอบคุณสมบัติโดยกรมการท่องเที่ยว ก่อนวันที่ 1 ม.ค. 63 โดยบริษัททัวร์ 1 แห่ง รับนักท่องเที่ยวได้ไม่เกิน 1,000 ราย
.
คาดว่า โครงการ “ทัวร์เที่ยวไทย” จะเป็นส่วนช่วยส่งเสริมและฟื้นฟูธุรกิจภาคการท่องเที่ยว ตลอดจนสร้างงาน สร้างรายได้ เสริมสภาพคล่อง กระตุ้นการบริโภคภาคประชาชนผ่านการเดินทางภายในประเทศ ซึ่งที่ผ่านมาธุรกิจท่องเที่ยวช่วยสร้างรายได้หลักของประเทศสูงถึง 17% ของ GDP
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กก.วล ยกระดับการแก้ไขปัญหาฝุ่นละออง และเฝ้าระวังไม่ให้เกิดไฟป่า พร้อมพิจารณารายงาน EIA 2 โครงการ แก้ไขปัญหารถติดช่วงเทศกาล
วันศุกร์ที่ 26 มีนาคม 2564
กก.วล ยกระดับการแก้ไขปัญหาฝุ่นละออง และเฝ้าระวังไม่ให้เกิดไฟป่า พร้อมพิจารณารายงาน EIA 2 โครงการ แก้ไขปัญหารถติดช่วงเทศกาล
กก.วล ยกระดับการแก้ไขปัญหาฝุ่นละออง และเฝ้าระวังไม่ให้เกิดไฟป่า พร้อมพิจารณารายงาน EIA 2 โครงการ แก้ไขปัญหารถติดช่วงเทศกาล
วันนี้ (26 มี.ค. 64) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานในการประชุมคณะกรรมการสิ่งแวดล้อมแห่งชาติ (กก.วล.) ครั้งที่ 2/2564 โดยมีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อมเข้าร่วมด้วย โดยที่ประชุมพิจารณารายงานการประเมินผลกระทบสิ่งแวดล้อม (EIA) จํานวน 2 โครงการ และยกระดับมาตรการแก้ไขปัญหาฝุ่นละออง ดังนี้
วันนี้ ที่ประชุมได้มีการพิจารณารายงานการประเมินผลกระทบสิ่งแวดล้อม (EIA) จํานวน 2 โครงการ ได้แก่ (1) โครงการทางพิเศษสายฉลองรัช - นครนายก - สระบุรี ของการทางพิเศษแห่งประเทศไทย เพื่อเป็นการเพิ่มโครงข่ายถนนและช่วยให้เกิดการพัฒนาพื้นที่ในเขตจังหวัดที่ทางพิเศษพาดผ่าน โดยเฉพาะพื้นที่ทางด้านตะวันออกของถนนพหลโยธิน และ (2) โครงการทางหลวงแนวใหม่ระหว่างทางหลวงพิเศษหมายเลข 9 ด้านตะวันตก - จุดตัดทางหลวงหมายเลข 347 - จุดตัดทางหลวงพิเศษหมายเลข 9 ด้านตะวันออก - ทางหลวงหมายเลข 352 ของกรมทางหลวง เพื่อลดปัญหาการจราจรคับคั่ง โดยเฉพาะอย่างยิ่งในช่วงเทศกาล
พร้อมกันนี้ ที่ประชุมยังได้พิจารณาเกี่ยวกับมาตรการยกระดับแก้ไขปัญหาฝุ่นละออง หลังพบจํานวนจุดความร้อนเป็นจํานวนมากในพื้นที่ภาคเหนือ โดยเฉพาะในพื้นที่ป่า โดยได้มอบหมายให้กระทรวงทรัพยากรธรรมชาติและสิ่งแวดล้อม โดยกรมอุทยานแห่งชาติ สัตว์ป่าและพันธ์พืช กรมป่าไม้ หมุนเวียนกําลังพลไปเสริมในพื้นที่เสี่ยง พื้นที่ที่เกิดไฟป่า พื้นที่รอยต่อจังหวัดที่ยังไม่มีสถานีควบคุมไฟป่า รวมถึงเสริมการลาดตระเวนเฝ้าระวังเพื่อป้องกันไม่ให้เกิดไฟป่าโดยเด็ดขาด ที่ผ่านมา กองทุนสิ่งแวดล้อมได้อุดหนุนงบประมาณ รวม 69 โครงการเกี่ยวกับการบริหารจัดการเชื้อเพลิงใน 17 จังหวัดภาคเหนือ ซึ่งส่งผลให้จุดความร้อนสูง (HOT Spot) ในปี 2564 ลดลงจากปี 2563 รวมทั้งได้มีการปรับปรุงมาตรฐานควบคุมการระบายน้ําทิ้งจากที่ดินจัดสรร ให้เป็นไปตามหลักมาตรฐานสากลและเป็นที่ยอมรับของทุกภาคส่วนที่เกี่ยวข้อง โดยกําหนดมาตรฐานให้ครอบคลุมที่ดินจัดสรรทุกประเภท ตามกฎหมายว่าด้วยการจัดสรรที่ดิน
รองนายกรัฐมนตรี ได้กล่าวในช่วงท้ายของการประชุมว่า การแก้ไขปัญหาฝุ่นละอองเป็นเรื่องที่เร่งด่วนและสําคัญ จะต้องมีการประชาสัมพันธ์ให้ประชาชนเกิดความเข้าใจและให้ความร่วมมือ หน่วยงานที่เกี่ยวข้องจะต้องเร่งแก้ไขและยกระดับมาตรการให้เข้มงวดขึ้น โดยตรวจสอบข้อมูลพยากรณ์จากกรมอุตุนิยมวิทยาถึงสภาวะอากาศมีผลกระทบต่อปริมาณฝุ่นละอองในพื้นที่อย่างสม่ําเสมอด้วย
------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงแรงงาน มอบธงและใบประกาศเกียรติคุณ GLP ให้สถานประกอบกิจการที่มุ่งมั่นนำแนวปฏิบัติการใช้แรงงานที่ดีมาบริหารจัดการด้านแรงงาน
วันศุกร์ที่ 26 มีนาคม 2564
กระทรวงแรงงาน มอบธงและใบประกาศเกียรติคุณ GLP ให้สถานประกอบกิจการที่มุ่งมั่นนําแนวปฏิบัติการใช้แรงงานที่ดีมาบริหารจัดการด้านแรงงาน
กระทรวงแรงงานจัดพิธีมอบธงสัญลักษณ์และใบประกาศเกียรติคุณแก่สถานประกอบกิจการ และเขตอุตสาหกรรมที่นําแนวปฏิบัติการใช้แรงงานที่ดี (good labour practices: GLP) ไปใช้ในการบริหารจัดการด้านแรงงานซึ่งเป็นความรับผิดชอบต่อสังคม
นายไพโรจน์ โชติกเสถียร รองปลัดกระทรวงแรงงาน กล่าวในฐานะเป็นประธานในพิธีมอบธงสัญลักษณ์และใบประกาศเกียรติคุณแก่สถานประกอบกิจการ และเขตอุตสาหกรรมที่นําแนวปฏิบัติการใช้แรงงานที่ดี (good labour practices: GLP) ไปใช้ ณ ศูนย์การค้า terminal 21 จังหวัดนครราชสีมา ว่า นายสุชาติ ชมกลิ่น รัฐมนตรีว่าการกระทรวงแรงงาน สั่งการให้นํานโยบายของรัฐบาลภายใต้การนําของพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพลเอกประวิตร วงษ์สุวรรณ รองนายกรัฐมนตรี ที่กําหนดนโยบายพื้นฐานแห่งรัฐ นโยบายของรัฐบาล และแผนพัฒนาเศรษฐกิจและสังคมแห่งชาติ โดยให้ความสําคัญกับการขับเคลื่อนประเทศ โดยมุ่งหวังที่จะยกระดับคุณภาพชีวิตในการทํางานให้ดีขึ้น จึงกําหนดนโยบายผลักดันและยกระดับการบริหารจัดการแรงงานในสถานประกอบกิจการให้มีมาตรฐานเพื่อมุ่งสู่งานที่มีคุณค่า (Decent Work) และส่งเสริมให้มีการพัฒนาแรงงานที่ยั่งยืน สอดคล้องกับเป้าหมายสากล กระทรวงแรงงานจึงกําหนดนโยบายเพื่อตอบสนองต่อยุทธศาสตร์ชาติ ๒๐ ปี ในด้านการพัฒนาเศรษฐกิจและความสามารถในการแข่งขันของไทย ได้กําหนดมาตรการถอดรายการสินค้าออกจากรายการที่ถูกขึ้นบัญชีการใช้แรงงานเด็กหรือแรงงานบังคับ โดยการส่งเสริมการจัดทําแนวปฏิบัติการใช้แรงงานที่ดี (Good Labour Practices: GLP) ในอุตสาหกรรมกุ้ง อาหารทะเล และอุตสาหกรรมเรือประมง ซึ่งถือเป็นเครื่องมือหนึ่งที่ช่วยในการแก้ไขปัญหา และพัฒนาองค์กรให้เกิดภาพลักษณ์ที่ดี อันนําไปสู่การเสริมสร้างความสามารถทางการค้าของประเทศไทย และเป็นการแสดงออกถึงการประกอบธุรกิจอย่างมีจริยธรรม สามารถเพิ่มโอกาสทางการค้าและภาพลักษณ์ที่ดีแก่ผู้ประกอบการ ในยุคที่กระแสความรับผิดชอบต่อสังคมเป็นที่ต้องการของผู้บริโภค
นางโสภา เกียรตินิรชา รองอธิบดีกรมสวัสดิการและคุ้มครองแรงงาน กล่าวเพิ่มเติมว่า การจัดงานครั้งนี้ เป็นการสร้างความร่วมมือกันระหว่างหน่วยงานภาครัฐและภาคเอกชนซึ่งเป็นสถานประกอบกิจการที่ช่วยกันขับเคลื่อนนิคมอุตสาหกรรมต้นแบบแนวปฏิบัติการใช้แรงงานที่ดี (GLP) ในด้านการดําเนินธุรกิจอย่างมีจริยธรรม ไม่มีการค้ามนุษย์ ซึ่งปัจจุบันมีสถานประกอบกิจการที่นําแนวปฏิบัติ การใช้แรงงานที่ดี (GLP) ไปใช้ในการบริหารจัดการด้านแรงงาน จํานวน 21,787 แห่ง ช่วยยกระดับคุณภาพชีวิตลูกจ้าง 1,337,142 คน โดยในวันนี้ได้มอบธงสัญลักษณ์และใบประกาศเกียรติคุณแก่สถานประกอบกิจการจํานวน 138 แห่ง เพื่อประกาศเกียรติคุณและยกย่องสถานประกอบกิจการและเขตอุตสาหกรรมในจังหวัดนครราชสีมาที่มุ่งมั่นในการนําแนวปฏิบัติการใช้แรงงานที่ดีมาใช้ในการบริหารจัดการด้านแรงงาน ถือเป็นความรับผิดชอบต่อสังคม สามารถเป็นต้นแบบให้กับสถานประกอบกิจการอื่นนําไปใช้เป็นแบบอย่างในการดําเนินธุรกิจอย่างมีจริยธรรม
รัฐบาลไทย-ข่าวทำเนียบรัฐบาล-สธ.-กทม. ลงพื้นที่ติดตามการฉีดวัคซีนโควิด 19 แก่พ่อค้าแม่ค้า 17 ตลาดสด ย่านภาษีเจริญ
วันศุกร์ที่ 26 มีนาคม 2564
สธ.-กทม. ลงพื้นที่ติดตามการฉีดวัคซีนโควิด 19 แก่พ่อค้าแม่ค้า 17 ตลาดสด ย่านภาษีเจริญ
ปลัดกระทรวงสาธารณสุขและรองผู้ว่าราชการกรุงเทพมหานคร ลงพื้นที่วัดนิมมานนรดี เขตภาษีเจริญ ติดตามการให้บริการคัดกรองและฉีดวัคซีนโควิด 19 นอกสถานที่ แก่พ่อค้าแม่ค้าในตลาดสด 17 แห่ง พื้นที่เขตภาษีเจริญ ป้องกันการแพร่ระบาดในพื้นที่เสี่ยง
ปลัดกระทรวงสาธารณสุขและรองผู้ว่าราชการกรุงเทพมหานคร ลงพื้นที่วัดนิมมานนรดี เขตภาษีเจริญ ติดตามการให้บริการคัดกรองและฉีดวัคซีนโควิด 19 นอกสถานที่ แก่พ่อค้าแม่ค้าในตลาดสด 17 แห่ง พื้นที่เขตภาษีเจริญ ป้องกันการแพร่ระบาดในพื้นที่เสี่ยง ให้บริการระหว่างวันที่ 26-28 มีนาคม 2564 ตั้งเป้าฉีด 2,000 คน
วันนี้ (26 มีนาคม 2564) ที่วัดนิมมานรดี เขตภาษีเจริญ กทม. นายแพทย์เกียรติภูมิ วงศ์รจิตปลัดกระทรวงสาธารณสุข และคณะ ร่วมกับ พล.ต.ท.โสภณ พิสุทธิวงษ์ รองผู้ว่าราชการกรุงเทพมหานคร ในฐานะผู้อํานวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด 19) กรุงเทพมหานคร (ศบค.กทม.) ลงพื้นที่ติดตามการให้บริการคัดกรองและฉีดวัคซีนโควิด 19 นอกสถานที่ จัดโดยสํานักอนามัย สํานักงานเขตภาษีเจริญ และสํานักงานเขตบางแค และเปิดเผยว่า ในวันนี้กระทรวงสาธารณสุขร่วมกับกรุงเทพมหานครลงพื้นที่ติดตามการให้บริการคัดกรองและฉีดวัคซีนโควิด 19 เข็มที่ 1 ให้กับพ่อค้าแม่ค้าในตลาดสด 17 แห่ง เขตภาษีเจริญ อาทิ ตลาดนัดวันชัย ตลาดนัดแม่อุทัย ตลาดสราญรมย์ 1 และ 2 ตลาดร่มไทร ตลาดนัดวัดโคนอน และตลาดนัดวัดกําแพง เป็นต้น เพื่อควบคุมป้องกันการแพร่ระบาดของเชื้อโควิด 19 ในตลาดซึ่งเป็นพื้นที่ที่มีความเสี่ยงในการแพร่กระจายเชื้อ และมีคนใช้บริการจํานวนมาก
นายแพทย์เกียรติภูมิ กล่าวต่อว่า การให้บริการคัดกรองและฉีดวัคซีนโควิด 19 เป็นไปตามมาตรฐานของกระทรวงสาธารณสุข ได้แก่ การลงทะเบียน คัดกรอง ซักประวัติ ฉีดวัคซีน และการเฝ้าระวังอาการไม่พึงประสงค์ หลังการฉีด 30 นาที โดยกรุงเทพมหานครได้จัดเตรียมรถฉุกเฉินและระบบการแพทย์ฉุกเฉินไว้รองรับพร้อมดูแล ความปลอดภัยของประชาชนผู้มารับบริการฉีดวัคซีนโควิด 19 ด้วย ทั้งนี้ตั้งเป้าฉีดให้แก่ผู้ค้าในตลาดสด พื้นที่เขตภาษีเจริญ จํานวน 2,000 คน จึงขอเชิญชวนพ่อค้าแม่ค้าในตลาดสดพื้นที่เขตภาษีเจริญ เข้ารับบริการฉีดวัคซีนป้องกันโรคโควิด 19 ได้ฟรี ตั้งแต่วันนี้ 26 มีนาคม จนถึง 28 มีนาคม 2564 ที่วัดนิมมานรดี เขตภาษีเจริญ กทม.
สําหรับผู้ที่ได้รับการฉีดวัคซีนแล้ว ยังคงต้องปฏิบัติตามคําแนะนําของกระทรวงสาธารณสุข ยึดมาตรการส่วนบุคคลอย่างเคร่งครัด (D-M-H-T-T) โดยการสวมหน้ากากอนามัย เว้นระยะห่าง หมั่นล้างมือด้วยน้ําและสบู่ ตรวจวัดอุณหภูมิ สแกนไทยชนะ โดยเฉพาะพ่อค้าแม่ค้าที่ทํางานในตลาดเป็นเวลานาน ขอให้สวมหน้ากากอย่างถูกวิธี ทําความสะอาดแผงกั้นระหว่างผู้ซื้อกับผู้ขายซึ่งเป็นจุดเสี่ยงสําคัญให้บ่อยที่สุดเท่าที่จะทําได้ เพื่อป้องกันการ แพร่กระจายของเชื้อ และสร้างความมั่นใจให้กับผู้ซื้อ และขอให้ไปรับวัคซีนเข็มที่ 2 ตามนัด เพื่อช่วยสร้างภูมิคุ้มกันในร่างกาย ลดอาการป่วยรุนแรงและการเสียชีวิต
***************************** 26 มีนาคม 2564
รัฐบาลไทย-ข่าวทำเนียบรัฐบาล-ฉีดวัคซีนโควิด-19 ครบ 2 เข็ม ....รับใบรับรองผ่านระบบดิจิทัล
วันศุกร์ที่ 26 มีนาคม 2564
ฉีดวัคซีนโควิด-19 ครบ 2 เข็ม ....รับใบรับรองผ่านระบบดิจิทัล
...
การฉีดวัคซีนโควิด-19 ให้กับประชาชนคนไทย รัฐบาลจะดําเนินการฉีดให้คนละ 2 เข็ม สําหรับวัคซีนของแอสตราเซนเนกานั้น ระยะการฉีดห่างกัน 2 - 3 เดือน ส่วนวัคซีนของบริษัทซิโนแวคห่างกัน 3 - 4 สัปดาห์
.
เมื่อประชาชนได้รับการฉีดวัคซีนโควิด-19 ครบทั้ง 2 เข็มแล้ว กระทรวงสาธารณสุขจะออกใบรับรองการรับวัคซีนแบบดิจิทัล (Smart Vaccine Certificate) รูปแบบคิวอาร์โค้ด ที่สร้างเฉพาะแต่ละบุคคล ไม่มีซ้ํากัน (Universally unique identifier : UUID) ซึ่งจะมีรายละเอียดต่าง ๆ ได้แก่ วันที่ได้รับวัคซีน ชื่อการค้าวัคซีน ชื่อบริษัทผู้ผลิตวัคซีน รุ่นการผลิต และหน่วยบริการที่ฉีดวัคซีน
.
โดยใบรับรองดังกล่าว จะถูกส่งไปที่ไลน์หมอพร้อม หรือพิมพ์เป็นเอกสารรับรองการได้รับวัคซีนป้องกันโรคโควิด-19 ของประเทศไทย (THAILAND NATIONAL CERTIFICATE OF COVID-19 VACCINATION) จากโรงพยาบาลที่ประชาชนรับการฉีดได้ทันที
.
สุดท้ายนี้ แม้ประชาชนจะได้รับการฉีดวัคซีนโควิด-19 ครบ 2 เข็มแล้ว แต่ก็ยังมีโอกาสติดเชื้อโควิด-19 ได้อยู่หากมีพฤติกรรมเสี่ยง ดังนั้น การสวมหน้ากากผ้า/หน้ากากอนามัย ล้างมือ เว้นระยะห่าง ยังคงต้องปฏิบัติต่อไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงเกษตรฯ เปิดรับสมัครเกษตรกรเข้าร่วมโครงการ 1 ตำบล 1 กลุ่มเกษตรทฤษฎีใหม่เพิ่มเติม
วันศุกร์ที่ 26 มีนาคม 2564
กระทรวงเกษตรฯ เปิดรับสมัครเกษตรกรเข้าร่วมโครงการ 1 ตําบล 1 กลุ่มเกษตรทฤษฎีใหม่เพิ่มเติม
กระทรวงเกษตรฯ เปิดรับสมัครเกษตรกรเข้าร่วมโครงการ 1 ตําบล 1 กลุ่มเกษตรทฤษฎีใหม่เพิ่มเติม ตั้งแต่วันนี้ – 31 มีนาคม 64 พร้อมขับเคลื่อนโครงการฯ จัดจ้างแรงงานไปแล้วกว่า 13,000 ราย
นายสําราญ สาราบรรณ์ รองปลัดกระทรวงเกษตรและสหกรณ์ เปิดเผยภายหลังเป็นประธานการประชุมชี้แจงแนวทางการดําเนินงานโครงการ 1 ตําบล 1 กลุ่มเกษตรทฤษฎีใหม่ แก่เจ้าหน้าที่ส่วนภูมิภาค ผ่านระบบทางไกลออนไลน์ (Application Zoom) ณ กระทรวงเกษตรและสหกรณ์ ว่า ตามที่กระทรวงเกษตรและสหกรณ์ ได้จัดทําโครงการ
1 ตําบล 1 กลุ่มเกษตรทฤษฎีใหม่ โดยมีวัตถุประสงค์เพื่อส่งเสริมการเรียนรู้และน้อมนําหลักปรัชญาของเศรษฐกิจพอเพียงในรูปแบบเกษตรทฤษฎีใหม่ เพิ่มพื้นที่เก็บกักน้ําสําหรับทําเกษตรทฤษฎีใหม่ และฟื้นฟูภาคเกษตรภายหลังการแพร่ระบาดของโรคติดเชื้อไวรัสโควิด-19 นั้น ขณะนี้ (ข้อมูล ณ วันที่ 25 มีนาคม 64) มีเกษตรกรผ่านการคัดเลือกเข้าร่วมโครงการแล้ว 28,265 ราย จากเป้าหมาย 32,000 ราย และมีการจ้างงานเกษตรทฤษฎีใหม่ระดับตําบลไปแล้วประมาณ 13,000 ราย จากเป้าหมาย 16,000 ราย
สําหรับโครงการ 1 ตําบล 1 กลุ่มเกษตรทฤษฎีใหม่ กระทรวงเกษตรและสหกรณ์ ได้เปิดรับสมัครเพิ่มเติม (รอบที่ 5) ตั้งแต่วันนี้ – 31 มีนาคม 64 โดยจะเริ่มพิจารณาจากเกษตร 4 กลุ่ม ดังนี้ 1. เกษตรกรที่สมัครเข้าร่วมโครงการ 1 ตําบลฯ และได้ลาออกไป จํานวนกว่า 5,300 ราย โดยจะส่งเจ้าหน้าที่ลงไปให้ข้อมูลกับเกษตรกรกลุ่มนี้เป็นกลุ่มแรก เพื่อประกอบการตัดสินใจที่จะกลับเข้าร่วมโครงการอีกครั้ง 2. ให้กรมพัฒนาที่ดินพิจารณาเกษตรกรจากกลุ่มที่สมัครเข้าร่วมโครงการแหล่งน้ําในไร่นานอกเขตชลประทาน (บ่อจิ๋ว) หากมีคุณสมบัติครบถ้วน และยินดีเข้าร่วมกับโครงการ 1 ตําบลฯ สามารถส่งรายชื่อมาให้ทางคณะกรรมการฯ พิจารณาการเข้าร่วมโครงการฯ ได้ 3. ให้สํานักงานการปฏิรูปที่ดินเพื่อเกษตรกรรม (สปก.) พิจารณาเกษตรกรที่อยู่ในพื้นที่ ส.ป.ก. หากมีคุณสมบัติตามที่กําหนด สามารถส่งรายชื่อมาให้ทางคณะกรรมการฯ พิจารณาเข้าร่วมกับโครงการ 1 ตําบล 1 กลุ่มเกษตรทฤษฎีใหม่ได้เช่นกัน และ 4. กลุ่มเกษตรกรใหม่ ที่ให้ความสนใจเข้าร่วมโครงการฯ สามารถขอรายละเอียดโครงการ และสมัครเข้าร่วมโครงการได้
นอกจากนี้ ที่ประชุมฯ ยังได้เน้นย้ําให้เจ้าหน้าที่ในส่วนภูมิภาค ให้ความสําคัญในเรื่องของการสื่อสารทําความเข้าใจกับเกษตรกรที่เข้าร่วมโครงการแล้ว และยังไม่ได้ตัดสินใจเข้าร่วมโครงการฯ ในขั้นตอนต่าง ๆ และรายละเอียดโครงการ 1 ตําบลฯ เพื่อให้เกิดความชัดเจน และสามารถขับเคลื่อนโครงการ 1 ตําบลฯ ไปในทิศทางที่ถูกต้อง และเกิดผลสําเร็จตามวัตถุประสงค์ของโครงการฯ
ทั้งนี้ หากเกษตรกรท่านใด มีความประสงค์จะสมัครเข้าร่วมโครงการ 1 ตําบลฯ หรือต้องการทราบข้อมูลเพิ่มเติม สามารถติดต่อยื่นใบสมัคร หรือขอข้อมูลเพิ่มเติมได้ที่เจ้าหน้าที่เกษตรตําบล หรือที่สํานักงานเกษตรอําเภอใกล้ภูมิลําเนาของท่าน สําหรับท่านที่สมัครแล้ว สามารถตรวจสอบผลการคัดเลือกได้ที่ https://ntag.moac.go.th/?p=publish
รัฐบาลไทย-ข่าวทำเนียบรัฐบาล-สธ.สั่ง รพ.เอกชนระงับโฆษณาจองวัคซีนโควิด 19 ย้ำยังไม่อนุญาตให้สถานบริการเปิดจอง
วันอาทิตย์ที่ 28 มีนาคม 2564
สธ.สั่ง รพ.เอกชนระงับโฆษณาจองวัคซีนโควิด 19 ย้ํายังไม่อนุญาตให้สถานบริการเปิดจอง
กระทรวงสาธารณสุขสั่ง รพ.เอกชนระงับการโฆษณาจองวัคซีนโควิด 19 ทุกช่องทาง ย้ําผิดมาตรา 38 พ.ร.บ.สถานพยาบาล นายแพทย์สาธารณสุขจังหวัดสมุทรสาครเรียกผู้ประกอบการเข้าชี้แจง ย้ํายังไม่อนุญาตให้สถานพยาบาลทุกแห่งเปิดจองวัคซีนทุกกรณี หากพบให้รีบแจ้งหน่วยงานสาธารณส
กระทรวงสาธารณสุขสั่ง รพ.เอกชนระงับการโฆษณาจองวัคซีนโควิด 19 ทุกช่องทาง ย้ําผิดมาตรา 38 พ.ร.บ.สถานพยาบาล นายแพทย์สาธารณสุขจังหวัดสมุทรสาครเรียกผู้ประกอบการเข้าชี้แจง ย้ํายังไม่อนุญาตให้สถานพยาบาลทุกแห่งเปิดจองวัคซีนทุกกรณี หากพบให้รีบแจ้งหน่วยงานสาธารณสุขป้องกันประชาชนหลงเชื่อ
นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ ให้สัมภาษณ์ว่า กรณีพบโรงพยาบาลเอกชนแห่งหนึ่ง มีการโฆษณาเปิดจองวัคซีนโควิด 19 โดยต้องเสียค่าใช้จ่ายจํานวน 500 บาทต่อคน ถือว่าเป็นการกระทําที่ฝ่าฝืนกฎหมายมาตรา 38 วรรคหนึ่ง แห่งพระราชบัญญัติสถานพยาบาล พ.ศ. 2541 ถือเป็นการโฆษณาการประกอบกิจการสถานพยาบาลที่ไม่ได้รับอนุญาต กรมสนับสนุนบริการสุขภาพ ซึ่งเป็นหน่วยงานหลักที่กํากับดูแลสถานพยาบาลเอกชน จึงได้ส่งหนังสือไปยังสถานพยาบาลดังกล่าวเพื่อให้ระงับการเผยแพร่การโฆษณา ซึ่งทางโรงพยาบาลได้รับทราบเรื่องแล้ว
ด้านนายแพทย์นเรศฤทธิ์ ขัดธะสีมา นายแพทย์สาธารณสุขจังหวัดสมุทรสาคร ให้สัมภาษณ์ว่า สํานักงานสาธารณสุขจังหวัดสมุทรสาครได้ตรวจสอบข้อเท็จจริงกรณีดังกล่าวแล้ว พบว่ามีการโฆษณาเปิดจองวัคซีนโควิด 19 ผ่านช่องทางเว็บไซต์และเฟซบุ๊กของสถานพยาบาล โดยไม่ได้รับอนุญาตจากสํานักงานสาธารณสุขจังหวัด และมีการคัดลอก นําข้อมูลไปเผยแพร่ต่อยังเว็บไซต์และเฟซบุ๊กอื่นๆ จริง จึงได้ดําเนินการแจ้งให้ผู้รับอนุญาตดําเนินการสถานพยาบาลเอกชนดังกล่าวเข้าพบ และสั่งระงับการโฆษณาทันที ซึ่งสถานพยาบาลดังกล่าวยินดีให้ความร่วมมือ ยินยอมระงับการโฆษณาในทุกช่องทางแล้ว
ทั้งนี้ กระทรวงสาธารณสุขยังไม่อนุญาตให้สถานพยาบาลทุกสังกัด รวมถึงเอกชน เปิดให้ประชาชนจองวัคซีนในทุกกรณี เนื่องจากยังอยู่ในสภาวะฉุกเฉิน หากพบเห็นการโฆษณาขอให้นําหลักฐานแจ้งมายังกระทรวงสาธารณสุข กรมสนับสนุนบริการสุขภาพ หรือสํานักงานสาธารณสุขจังหวัดที่สถานพยาบาลตั้งอยู่ทันที เพื่อป้องกันประชาชนหลงเชื่อ
***************************** 28 มีนาคม 2564
รัฐบาลไทย-ข่าวทำเนียบรัฐบาล-อนุทิน ยันไทยมีวัคซีนโควิด 19 เพียงพอ ครอบคลุมกลุ่มเป้าหมาย สร้างภูมิคุ้มกันหมู่ เปิดประเทศได้อย่างปลอดภัย
วันเสาร์ที่ 27 มีนาคม 2564
อนุทิน ยันไทยมีวัคซีนโควิด 19 เพียงพอ ครอบคลุมกลุ่มเป้าหมาย สร้างภูมิคุ้มกันหมู่ เปิดประเทศได้อย่างปลอดภัย
รองนายกรัฐมนตรีและรัฐมนตรีว่าการกระทรวงสาธารณสุข ยืนยันมีวัคซีนโควิด 19 เพียงพอ สามารถฉีดให้กับประชาชนได้กว่า 37 ล้านคน โดยไม่เสียค่าใช้จ่าย ครอบคลุมกลุ่มเป้าหมายในประเทศ ทําให้เกิดภูมิคุ้มกันหมู่และเปิดประเทศได้ภายในปี 2564 พร้อมปรับแผนขยายจํานวนหน่ว
รองนายกรัฐมนตรีและรัฐมนตรีว่าการกระทรวงสาธารณสุข ยืนยันมีวัคซีนโควิด 19 เพียงพอ สามารถฉีดให้กับประชาชนได้กว่า 37 ล้านคน โดยไม่เสียค่าใช้จ่าย ครอบคลุมกลุ่มเป้าหมายในประเทศ ทําให้เกิดภูมิคุ้มกันหมู่และเปิดประเทศได้ภายในปี 2564 พร้อมปรับแผนขยายจํานวนหน่วยบริการฉีด เพื่อให้ครอบคลุมประชาชนมากขึ้น
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า รัฐบาลได้จัดหาวัคซีนป้องกันโรคโควิด 19 ไว้อย่างเพียงพอสําหรับคนไทยกลุ่มเสี่ยงทุกคน และทุกเชื้อชาติที่อยู่ในพื้นที่เสี่ยงของประเทศ ตามความสมัครใจโดยไม่เสียค่าใช้จ่าย ซึ่งเดิมจํานวนประชากรเป้าหมายของประเทศที่จะต้องได้รับวัคซีนโควิด 19 มีจํานวน 30 ล้านคน ด้วยความพยายามของรัฐบาลในการจัดหาวัคซีนเพิ่มและความชํานาญของบุคลากรทางการแพทย์ในการฉีดวัคซีน ทําให้ประเทศไทยมีวัคซีนโควิด 19 สําหรับฉีดให้กับคนในประเทศได้ประมาณ 37 ล้านคน ซึ่งกระทรวงสาธารณสุขจะดําเนินการฉีดให้แล้วเสร็จภายในปี 2564 ทําให้คนในประเทศเกิดภูมิคุ้มกันหมู่ ส่งผลให้เปิดประเทศได้อย่างปลอดภัย ขับเคลื่อนเศรษฐกิจได้เร็วขึ้น
นายอนุทิน กล่าวต่อว่า กระทรวงสาธารณสุขได้จัดสรรวัคซีนโควิด 19 ไปยังพื้นที่ต่างๆ เพื่อให้แต่ละจังหวัดบริหารจัดการการฉีดวัคซีนเนื่องจากทราบข้อมูลสุขภาพของประชาชนในพื้นที่เป็นอย่างดี ในส่วนกลุ่มเป้าหมายอื่นที่อาจตกหล่น เช่น ตํารวจตรวจคนเข้าเมืองที่ปฏิบัติงานด่านหน้าในแต่ละพื้นที่ กระทรวงสาธารณสุขได้ประสานไปยังหน่วยงานตรง เพื่อจัดสรรวัคซีนให้กับสถานบริการในสังกัดนําไปฉีดโดยเฉพาะ นอกจากนี้นายกรัฐมนตรีได้สั่งการให้กระทรวงมหาดไทยสํารวจกลุ่มเป้าหมายเพิ่มเติม ให้เกิดความครอบคลุมในการรับวัคซีนมากขึ้น ข้อมูล ณ วันที่ 26 มีนาคม 2564 ได้จัดสรรวัคซีนไปยังพื้นที่เป้าหมายต่างๆ แล้วจํานวน 270, 500 โดส จากซิโนแวค 190,720 โดส และแอสตร้าเซนเนก้า 79,780 โดส ฉีดให้กับประชาชนไปแล้ว 148,905 โดส ซึ่งวัคซีนจากซิโนแวคจะมาเพิ่มอีก 800,000 โดส ในเดือนเมษายน กระทรวงสาธารณสุขจะมีการปรับแผนการจัดฉีดวัคซีนโดยขยายจํานวนหน่วยบริการตามจํานวนวัคซีนที่ได้รับมา เพื่อให้ประชาชนเข้าถึงการฉีดวัคซีนมากขึ้น
“เมื่อวานนี้ (26 มีนาคม 2564) ได้ไปติดตามความคืบหน้าการจัดฉีดวัคซีนป้องกันโรคโควิด 19 แก่บุคลากรทางการแพทย์และประชาชนด้วยตนเอง ที่สถาบันบําราศนราดูร ซึ่งพบว่าระบบการฉีดเป็นไปตามขั้นตอน มีความเรียบร้อยดี ผู้ที่มารับการฉีดทุกคนเป็นกลุ่มเป้าหมายตามแผน จากการติดตามอาการหลังการฉีดตามระบบส่วนใหญ่ไม่มีอาการข้างเคียง และขอเชิญชวนประชาชนกลุ่มเสี่ยงเข้ารับการฉีดวัคซีนตามนัดให้ครบทั้ง 2 เข็ม เพื่อให้เกิดภูมิคุ้มกันหมู่ในประเทศ” นายอนุทินกล่าว
**************************** 27 มีนาคม 2564
รัฐบาลไทย-ข่าวทำเนียบรัฐบาล-รัฐบาล มั่นใจ “ทัวร์เที่ยวไทย” ช่วยกระตุ้นภาคการท่องเที่ยว ตั้งเป้าเศรษฐกิจกระจายรายได้กว่า 15,500 ล้านบาท
วันเสาร์ที่ 27 มีนาคม 2564
รัฐบาล มั่นใจ “ทัวร์เที่ยวไทย” ช่วยกระตุ้นภาคการท่องเที่ยว ตั้งเป้าเศรษฐกิจกระจายรายได้กว่า 15,500 ล้านบาท
รัฐบาล มั่นใจ “ทัวร์เที่ยวไทย” ช่วยกระตุ้นภาคการท่องเที่ยว ตั้งเป้าเศรษฐกิจกระจายรายได้กว่า 15,500 ล้านบาท
นายอนุชา บูรพชัยศรี โฆษกประจําสํานักนายกรัฐมนตรี  เปิดเผย โครงการ“ทัวร์เที่ยวไทย” ช่วยเยียวยาผู้ประกอบการและบุคลากรในอุตสาหกรรมท่องเที่ยว  ส่งเสริมการเดินทางข้ามจังหวัด/ภูมิภาค เพื่อให้เกิดการกระจายรายได้ลงไปในท้องถิ่นและชุมชน
รัฐบาลสนับสนุนงบประมาณสําหรับแพคเกจเดินทางท่องเที่ยวในวันธรรมดา (วันอาทิตย์-วันพฤหัสบดี) ที่มีระยะเวลาการเดินทางอย่างน้อย 3 วัน 2 คืน และข้ามจังหวัด  โดยสนับสนุน 40% แต่ไม่เกิน 5,000 บาท 1 คนต่อ 1 สิทธิ์ ผ่านบริการของบริษัทนําเที่ยวในประเทศที่มีการจดทะเบียนถูกต้องตามกฎหมาย  จุดประกายการเดินทางในประเทศ เพื่อพลิกฟื้นอุตสาหกรรมท่องเที่ยวตลอดห่วงโซ่อุปทาน อาทิ บริษัทนําเที่ยว  โรงแรมที่พัก  ธุรกิจด้านการขนส่ง ธุรกิจร้านอาหาร แหล่งท่องเที่ยว รวมทั้งธุรกิจที่เกี่ยวเนื่องให้มีรายได้เพิ่มขึ้นไม่น้อยกว่า 12,500 ล้านบาท เกิดการกระจายรายได้จากโครงการทัวร์เที่ยวไทยในทางอ้อมอีกไม่น้อยกว่า 3,000 ล้านบาท
ทั้งนี้ ขั้นตอนการเข้าร่วมโครงการ ฯ ผ่านเว็บไซต์ (www.ทัวร์เที่ยวไทย.ไทย)  ซึ่งกําลังจะเปิดให้ลงทะเบียนในช่วงต้นเดือนพฤษภาคมนี้
โดยผู้ประกอบการธุรกิจนําเที่ยว ต้องให้ความยินยอม (consent)  สมัครบัญชีถุงเงิน ณ สาขา ธ.กรุงไทย  ลงทะเบียนเข้าร่วมโครงการผ่านเว็บไซต์ (www.ทัวร์เที่ยวไทย.ไทย)  ททท. และ กรมการท่องเที่ยวจะตรวจสอบความถูกต้อง  นําเสนอรายการนําเที่ยว (แบ่งประเภท รูปแบบการให้บริการ ราคาและเงื่อนไขการเดินทาง โดยมีคณะทํางานตรวจสอบคุณภาพและความคุ้มค่า รายการนําเที่ยวปรากฏบนเว็บไซต์ต้องแสดงรายละเอียด (ชื่อ รร./ร้านอาหาร) หลังผ่านการอนุมัติจากคณะทํางาน
สําหรับผู้เข้าร่วมโครงการ ฯ ที่มีอายุ 18 ปีขึ้นไป ต้องให้ความยินยอม (consent)  ติดตั้ง แอฟ ฯ “เป๋าตัง”  เลือกรายการนําเที่ยวทางเว็บไซต์ (www.ทัวร์เที่ยวไทย.ไทย)   ติดต่อบริษัทนําเที่ยว  ชําระค่ารายการนําเที่ยว ร้อยละ 60 แก่บริษัทนําเที่ยว เดินทางท่องเที่ยวโดยมีการสแกนใบหน้าและQR Code เพื่อยืนยันตัวตน
โฆษกประจําสํานักนายกรัฐมนตรียังมั่นใจว่า การที่ไทยได้รับการจัดอันดับจาก Global COVID-19 Index (GCI)  เป็นอันดับ 1ของโลกในการฟื้นตัวของจากสถานการณ์ของโรค COVID-19 จาก 184 ประเทศทั่วโลก และติด 1 ใน 5 ประเทศที่บรรเทาการระบาดของไวรัสได้ก้าวหน้าที่สุด รวมทั้งแผนการฉีดวัคซีนโควิด-19 ที่เริ่มต้นแล้วและเป็นไปตามเป้าหมาย แสดงถึงความพร้อมด้านสาธารณสุขของไทย  ประชาชนเชื่อมั่นและมั่นใจความปลอดภัยในการเดินทาง ทั้งนี้ มาตรการ “ทัวร์เที่ยวไทย” และ “เราเที่ยวด้วยกัน” จะช่วยสนับสนุนภาคการท่องเที่ยวตลอดห่วงโซ่ทั้ง โรงแรม ผู้ประกอบ และแรงงานภาคการท่องเที่ยวกว่า 4.3 ล้านคนกลับมาคึกคักอีกครั้ง///
รัฐบาลไทย-ข่าวทำเนียบรัฐบาล-รัฐบาลยืนยัน สนับสนุนการสร้างมูลค่าเพิ่มปลูกกัญชา-กัญชง รองรับเศรษฐกิจ BCG แต่ต้องขออนุญาตให้ถูกต้องตามกฎหมาย
วันอาทิตย์ที่ 28 มีนาคม 2564
รัฐบาลยืนยัน สนับสนุนการสร้างมูลค่าเพิ่มปลูกกัญชา-กัญชง รองรับเศรษฐกิจ BCG แต่ต้องขออนุญาตให้ถูกต้องตามกฎหมาย
รัฐบาลยืนยัน สนับสนุนการสร้างมูลค่าเพิ่มปลูกกัญชา-กัญชง รองรับเศรษฐกิจ BCG แต่ต้องขออนุญาตให้ถูกต้องตามกฎหมาย
นายอนุชา บูรพชัยศรี โฆษกประจําสํานักนายกรัฐมนตรี ให้ข้อมูลเพิ่มเติมในส่วนของกัญชาและกัญชง ที่อนุญาตให้ใช้ได้โดยไม่ถือเป็นยาเสพติดให้โทษ ว่า ประกาศกระทรวงสาธารณสุข เรื่องระบุชื่อยาเสพติดให้โทษในประเภท 5 พ.ศ. 2563 ได้ระบุว่า กัญชา และวัตถุหรือสารต่าง ๆ ที่มีอยู่ในพืชกัญชา และกัญชง อันเป็นชนิดย่อยของพืชกัญชา และวัตถุหรือสารต่าง ๆ ที่มีอยู่ในพืชกัญชง เช่น ยาง น้ํามัน ยกเว้นวัตถุหรือสารดังต่อไปนี้ เฉพาะที่ได้รับอนุญาตให้ผลิตในประเทศ ไม่จัดเป็นยาเสพติดให้โทษในประเภทที่ 5 ได้แก่ เปลือก ลําต้น เส้นใย กิ่งก้าน ราก ใบซึ่งไม่มียอดหรือช่อดอกติดมาด้วย สารสกัดที่มีสารแคนนาบิไดออลเป็นส่วนประกอบและต้องมีสารเตตราไฮโดรแคนนาบินอล ไม่เกินร้อยละ 0.2 โดยน้ําหนัก กากหรือเศษที่เหลือจากการสกัดกัญชาและต้องมีสารเตตราไฮโดรแคนนาบินอลไม่เกินร้อยละ 0.2 โดยน้ําหนัก เมล็ดกัญชง น้ํามันจากเมล็ดกัญชง หรือสารสกัดจากเมล็ดกัญชง กากหรือเศษที่เหลือจากการสกัดกัญชงและต้องมีสารเตตราไฮโดรแคนนาบินอลไม่เกินร้อยละ 0.2 โดยน้ําหนัก
ในโอกาสนี้ โฆษกรัฐบาลได้ให้แนวทางแก่ผู้สนใจปลูกกัญชา และกัญชง ดังนี้ กรณีกัญชากฎหมายไม่อนุญาตให้ประชาชนทั่วไปปลูกกัญชาได้ ผู้สนใจต้อง รวมกลุ่มเป็นวิสาหกิจชุมชน วิสาหกิจเพื่อสังคม หรือสหกรณ์การเกษตร โดยร่วมมือกับหน่วยงานของรัฐ เพื่อขออนุญาตปลูกกัญชา กรณีกัญชงสามารถยื่นขออนุญาตปลูก ณ สถานที่ปลูกตั้งอยู่ หากอยู่ที่กรุงเทพฯ ให้ยื่นที่ อย. หากอยู่ต่างจังหวัดให้ยื่นที่สํานักงานสาธารณสุขจังหวัด (สสจ.) ส่วนการนําเข้าเมล็ดกัญชงให้นําเข้ามาเพื่อใช้ในการปลูกเท่านั้น
ทั้งนี้ รัฐบาลอํานวยความสะดวกให้แก่ประชาชน โดย อย. กําลังดําเนินการประสานงานกับกระทรวงเกษตรและสหกรณ์ จัดทําข้อมูลทางวิชาการการปลูกกัญชงเชิงพาณิชย์และอุตสาหกรรมและพิจารณาจัดตั้งตลาดกลางกัญชา กัญชง ให้เป็นศูนย์กลางรับซื้อรองรับและกระจายผลผลิตกัญชา กัญชงจากเกษตรกรรายย่อย ส่งไปยังภาคอุตสาหกรรมต่อไป
อย่างไรก็ดี โฆษกรัฐบาลย้ําให้ประชาชนดําเนินการตามกฎหมายให้ถูกต้อง เพราะหากปลูกกัญชาโดยไม่ได้รับอนุญาตจะมีความผิดต้องระวางโทษ จําคุกไม่เกิน 5 ปี และปรับไม่เกิน 500,000 บาท ถ้าเป็นการกระทําเพื่อจําหน่าย ต้องระวางโทษจําคุกตั้งแต่ 1 ปีถึง 15 ปี และปรับตั้งแต่ 100,000 บาท ถึง 1,500,000 บาท
รัฐบาลไทย-ข่าวทำเนียบรัฐบาล-นายกฯ เชิญชวนคนไทย ปิดไฟ 1 ชั่วโมง ลดโลกร้อน กำชับ หน่วยงานราชการใช้ไฟอย่างประหยัด
วันเสาร์ที่ 27 มีนาคม 2564
นายกฯ เชิญชวนคนไทย ปิดไฟ 1 ชั่วโมง ลดโลกร้อน กําชับ หน่วยงานราชการใช้ไฟอย่างประหยัด
นายกฯ เชิญชวนคนไทย ปิดไฟ 1 ชั่วโมง ลดโลกร้อน กําชับ หน่วยงานราชการใช้ไฟอย่างประหยัด
เมื่อวันที่ 27 มี.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม เชิญชวนประชาชน หน่วยงาน ห้างร้าน ปิดไฟ 1 ชั่วโมง เพื่อลดโลกร้อน ตามที่การไฟฟ้าส่วนภูมิภาค , การไฟฟ้านครหลวง , การไฟฟ้าฝ่ายผลิตแห่งประเทศไทย , ร่วมกับ กรุงเทพมหานคร , กองทุนสัตว์ป่าโลก (World Wildlife Fund : WWF) ประเทศไทย , มูลนิธิสิ่งแวดล้อมศึกษาเพื่อการพัฒนาอย่างยั่งยืน (ประเทศไทย) FEED ฯลฯ พร้อมด้วยภาครัฐและเอกชน ร่วมจัดกิจกรรม “ปิดไฟ 1 ชั่วโมง เพื่อลดโลกร้อน” (60+ Earth Hour 2021) เพื่อกระตุ้นการมีส่วนร่วมของประชาชนทุกภาคส่วนให้ตระหนักถึงปัญหาสิ่งแวดล้อมและภาวะโลกร้อน โดยรณรงค์ลดการใช้พลังงาน ปิดไฟที่ไม่จําเป็น 1 ชั่วโมง ในวันที่ 27 มี.ค. ตั้งแต่เวลา 20.30 – 21.30 น.
น.ส.ไตรศุลี กล่าวว่า พล.อ.ประยุทธ์ ยังย้ําให้หน่วยงานราชการใช้ไฟฟ้าอย่างประหยัด ไม่เปิดไฟหรือเปิดอุปกรณ์เครื่องใช้ไฟฟ้าโดยไม่จําเป็น พร้อมปลูกฝังบุคลากรให้กระหนักถึงปัญหาสิ่งแวดล้อม โดยเฉพาะภาวะโลกร้อน ที่นับวันยิ่งจะทวีความรุนแรงมากขึ้น ทั่วโลกต่างให้ความสําคัญในการแก้ไขปัญหา โดยรัฐบาลไทย ได้ตั้งเป้าหมายในการลดก๊าซเรือนกระจกที่ร้อยละ 20-25 ภายในปี พ.ศ.2573 ซึ่งจะต้องได้รับความร่วมมือจากทุกภาคส่วน เพื่อที่จะสามารถแก้ไขปัญหาได้อย่างตรงจุดและยั่งยืน
น.ส.ไตรศุลี กล่าวว่า รัฐบาลให้ความสําคัญกับการแก้ไขปัญหาด้านสิ่งแวดล้อม โดยล่าสุดที่ประชุมคณะกรรมการบริหารนโยบายพลังงาน (กบง.) เห็นชอบกรอบแผนพลังงานชาติ (National Energy Plan) ที่มีเป้าหมายมุ่งสู่พลังงานสะอาด ลดการปล่อยก๊าซคาร์บอนไดออกไซด์ โดยมีทิศทางนโยบาย (Policy Direction) 5 ด้าน ได้แก่ (1) ลดการปล่อยก๊าซเรือนกระจกในภาคพลังงาน (2) ลงทุนพลังงานสีเขียว (3) ดําเนินนโยบาย 4D1E เพิ่มความสามารถในการแข่งขันภาคพลังงาน (4) เพิ่มสัดส่วนการใช้พลังงานทดแทน (5)การพัฒนาโครงสร้างพื้นฐานรองรับการเปลี่ยนผ่านด้านเทคโนโลยี
"เหล่านี้เป็นแค่ส่วนหนึ่งที่รัฐบาลดําเนินการเพื่อแก้ไขปัญหาสิ่งแวดล้อม ซึ่งที่ผ่านมารัฐบาลได้เอาจริงเอาจังกับการอนุรักษ์ทรัพยากรธรรมชาติ และแก้ไขปัญหาสิ่งแวดล้อม โดยตระหนักว่าเป็นปัญหาใหญ่ของประชาคมโลก จึงขอความร่วมมือ ร่วมแรง ร่วมใจ  จากประชาชน แก้ไขปัญหานี้ร่วมกัน เพื่อคุณภาพชีวิต ความเป็นอยู่ที่ดีขึ้นของเราชาวไทย" น.ส.ไตรศุลี กล่าว
รัฐบาลไทย-ข่าวทำเนียบรัฐบาล-นายกรัฐมนตรีเร่งงานลงทุนโครงสร้างพื้นฐานดันเม็ดเงินหมุนเวียนเศรษฐกิจ ด้าน รฟท.ลงนาม 3 สัญญา ก่อสร้างรถไฟความเร็วสูง พรุ่งนี้ ‘ศักดิ์สยาม’ เป็นประธาน
วันอาทิตย์ที่ 28 มีนาคม 2564
นายกรัฐมนตรีเร่งงานลงทุนโครงสร้างพื้นฐานดันเม็ดเงินหมุนเวียนเศรษฐกิจ ด้าน รฟท.ลงนาม 3 สัญญา ก่อสร้างรถไฟความเร็วสูง พรุ่งนี้ ‘ศักดิ์สยาม’ เป็นประธาน
นายกรัฐมนตรีเร่งงานลงทุนโครงสร้างพื้นฐานดันเม็ดเงินหมุนเวียนเศรษฐกิจ ด้าน รฟท.ลงนาม 3 สัญญา ก่อสร้างรถไฟความเร็วสูง พรุ่งนี้ ‘ศักดิ์สยาม’ เป็นประธาน
เมื่อวันที่ 28 มี.ค. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มีข้อสั่งการให้ทุกหน่วยงานที่ดูแลการลงทุนโครงสร้างพื้นฐาน เร่งดําเนินงานและเบิกจ่ายงบประมาณให้เป็นไปตามแผนงาน เพื่อให้การลงทุนภาครัฐเข้าไปมีส่วนขับเคลื่อนเศรษฐกิจ
ทั้งนี้ ล่าสุดโครงการรถไฟความเร็วสูงความร่วมมือระหว่างรัฐบาลแห่งราชอาญาจักรไทยและรัฐบาลแห่งสาธารณรัฐประชาชนจีน ซึ่งมีความคืบหน้าอย่างต่อเนื่อง จะมีการลงนามในสัญญาการก่อสร้างการพัฒนาระบบรถไฟความร่วมสูงเพื่อเชื่อมโยงภูมิภาค ช่วงกรุงเทพมหานคร-หนองคาย (ระยะที่ 1 กรุงเทพมหานคร-นครราชสีมา)อีก 3 สัญญาในวันที่ 29 มี.ค.นี้ ที่กระทรวงคมนาคม โดยนายศักดิ์สยาม ชิดชอบ รมว.คมนาคม จะเป็นประธานในพิธีลงนามสัญญาทั้ง 3 ฉบับ ประกอบด้วย งานสัญญาที่ 4-3 งานโยธาสําหรับช่วงนวนคร-บ้านโพ , งานสัญญาที่ 4-4 งานโยธาสําหรับศูนย์ซ่อมบํารุงเชียงรากน้อย ,งานสัญญาที่ 4-6 งานโยธาสําหรับช่วงพระแก้ว - สระบุรี โดยเป็นการลงนามระหว่างผู้ว่าการรถไฟแห่งประเทศไทย(รฟท.) และผู้แทนบริษัททั้ง 3 สัญญา
น.ส.ไตรศุลี กล่าวว่า เมื่อลงนามในสัญญาแล้ว การรถไฟแห่งประเทศไทย(รฟท.) จะออกหนังสือเริ่มดําเนินงานก่อสร้าง ส่วนสัญญาที่เหลือ ไม่ว่าจะเป็น สัญญาที่ 4-1 งานโยธาสําหรับช่วงบางซื่อ-ดอนเมือง งานสัญญาที่ 4-2 งานโยธาสําหรับช่วงดอนเมืองนวนคร และงานสัญญาที่ 4-5 งานโยธาสําหรับช่วงบ้านโพ-พระแก้ว ยังอยู่ในกระบวนการพิจารณาและจัดเตรียมเอกสาร ซึ่งเมื่อแล้วเสร็จก็จะสามารถลงนามในสัญญาเพื่อเดินหน้าการก่อสร้างตามโครงการได้ทันที
น.ส.ไตรศุลี กล่าวว่า สําหรับโครงการความร่วมมือรถไฟความเร็วสูงระยะที่ 1 ช่วงกรุงเทพมหานคร – นครราชสีมา 253 กิโลเมตร ประกอบด้วย 6 สถานี ประกอบด้วย กรุงเทพ(บางซื่อ) ดอนเมือง อยุธยา สระบุรี ปากช่อง และนครราชสีมา ใช้งบประมาณในการก่อสร้าง 179,412.21 ล้านบาท โดยฝ่ายไทยได้ลงทุนโครงการทั้งหมดและดําเนินการก่อสร้างงานโยธา ส่วนฝ่ายจีนรับผิดชอบการออกแบบรายละเอียดงานโยธา ควบคุมงานการก่อสร้างโยธา ออกแบบและติดตั้งงานระบบรางและระบบไฟฟ้า เครื่องกล ระบบควบคุมการเดินรถและจัดนําขบวนรถไฟความเร็วสูง มีการแบ่งสัญญาก่อสร้างงานโยธาออกเป็น 14 สัญญา ปัจจุบันได้ดําเนินการก่อสร้างงานโยธาแล้วเสร็จ 1 สัญญา ช่วงกลางดง-ปางโศก อยู่ในระหว่างการก่อสร้าง 6 สัญญา มีความก้าวหน้าตามลําดับ คาดว่าจะสามารถเปิดให้บริการรถไฟความเร็วสูงได้ในปี 2569
...............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-มอบหนังสืออนุญาตให้เข้าทำประโยชน์ในเขตปฏิรูปที่ดิน (ส.ป.ก. 4-01) ให้เกษตรกรจังหวัดอุทัยธานี
วันอาทิตย์ที่ 28 มีนาคม 2564
มอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) ให้เกษตรกรจังหวัดอุทัยธานี
รมช.มนัญญา มอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) ให้เกษตรกรจังหวัดอุทัยธานี มีที่ดินทํากินและที่อยู่อาศัยเป็นของตนเองอย่างถูกต้องตามกฎหมาย
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลัง มอบหนังสืออนุญาตให้เข้าทําประโยชน์ในเขตปฏิรูปที่ดิน (ส.ป.ก. 4-01) ในเขตปฏิรูปที่ดิน จังหวัดอุทัยธานี ให้เกษตรกร จํานวน 100 ราย เนื้อที่ประมาณ 117 ไร่ 1 งาน 23 ตารางวา ณ อาคารภักดี หอประชุมเทศบาลตําบลสว่างอารมณ์ อําเภอสว่างอารมณ์ จังหวัดอุทัยธานี ว่าเมื่อเกษตรกรได้รับอนุญาตให้เข้าทําประโยชน์ในเขตปฏิรูปที่ดินแล้ว จะทําให้เกษตรกรได้รับโอกาส มีที่ดินทํากินและที่อยู่อาศัยเป็นของตนเองอย่างถูกต้องตามกฎหมายในการประกอบอาชีพเกษตรกรรมและการอยู่อาศัย ทั้งนี้ เกษตรกรจังหวัดอุทัยธานี ได้รับการจัดสรรที่ดินทํากินแล้วทั้งสิ้น จํานวน 34,687 ราย
จากนั้น รัฐมนตรีช่วยว่าการกระทรวงเกษตรและสหกรณ์ ได้มอบพันธุ์ปลาให้กับเกษตรกร เยี่ยมชมนิทรรศการของ ส.ป.ก. และหน่วยงานในสังกัดกระทรวงเกษตรและสหกรณ์ พร้อมทั้งพบปะเกษตรกรและประชาชนภายในงาน
รัฐบาลไทย-ข่าวทำเนียบรัฐบาล-นายกฯ ตรวจความพร้อมแก้ปัญหาเรือเกยคลองซูเอส คาดไม่กระทบระยะยาว พลังงานไม่กังวล
วันอาทิตย์ที่ 28 มีนาคม 2564
นายกฯ ตรวจความพร้อมแก้ปัญหาเรือเกยคลองซูเอส คาดไม่กระทบระยะยาว พลังงานไม่กังวล
นายกฯ ตรวจความพร้อมแก้ปัญหาเรือเกยคลองซูเอส คาดไม่กระทบระยะยาว พลังงานไม่กังวล
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากเหตุการณ์ เมื่อ 23 มี.ค. ที่เรือบรรทุกสินค้าขนาดใหญ่ Ever Given เกยตื้นขวางคลองซูเอส ซึ่งเป็นเส้นทางการขนส่งทางเรือที่สําคัญของโลก เสมือนทางลัดเชื่อมเอเซียกับยุโรปที่เป็นตลาดใหญ่ของสินค้าไทย ทําให้มีเรือบรรทุกสินค้าลําอื่น ติดอยู่กว่า 300 ลํา ทั้งนี้ นายกรัฐมนตรี พล.อ.ประยุทธ์ จันทร์โอชา ได้ติดตามสถานการณ์เพื่อเตรียมการรองรับผลกระทบและหามาตรการทางออกให้แก่ผู้ประกอบการไทย โดยนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ รายงานว่า ได้สั่งการให้สํานักงานพาณิชย์ในต่างประเทศเตรียมพร้อมการประสานงานกับผู้นําเข้าและส่งออกเรื่องขอขยายเวลาการส่งสินค้า รวมถึงดูแลผู้ส่งออกหากพิจารณาเปลี่ยนเส้นทางการขนส่งไปเป็นเส้นแหลมกู๊ดโฮป ทวีปแอฟริกาสู่ยุโรปแทน เพื่อให้สามารถส่งสินค้าไปได้ ซึ่งจะมีต้นทุนเพิ่มและใช้เวลานานขึ้นโดยประมาณ10 วัน อีกทั้ง มอบหมายกรมส่งเสริมการค้าระหว่างประเทศเป็นศูนย์กลางในการประสานงานเรื่องที่จะต้องมีการหารือในข้อกังวลต่างๆของภาคเอกชนต่อไป
ในด้านพลังงาน สํานักงานนโยบายและแผนพลังงาน (สนพ.) ประเมินว่าจะไม่กระทบต่ออุปทานพลังงานของประเทศไทยทั้งน้ํามันก๊าซหุงต้ม (LPG) และก๊าซธรรมชาติเหลว (LNG) เนื่องจากสัดส่วนการนําเข้าก๊าซธรรมชาติที่ต้องขนส่งผ่านเส้นทางนี้มีไม่สูงนัก และผู้ประกอบการได้บริหารจัดการปรับเส้นทางการขนส่งทางเรือไปใช้เส้นทางอื่น และเช่นเดียวกัน ไม่ต้องวิตกกังวลปัญหาขาดแคลนน้ํามัน เพราะมีการนําเข้าจากหลายแหล่งผลิต อีกทั้งผู้ประกอบการมีการสต๊อกน้ํามันไว้เพียงพอ เป็นไปตามปริมาณที่กฎหมายกําหนด
นางสาวรัชดา กล่าวด้วยว่า นายกรัฐมนตรีไม่นิ่งนอนใจต่อความกังวลของผู้ประกอบการทั้งนําเข้าและส่งออกที่จะได้รับผลกระทบจากเหตุการณ์ไม่คาดคิดนี้ แต่จากการติดตามข้อมูล คาดว่าจะไม่กระทบในระยะยาวเพราะทางบริษัทเจ้าของเรือและเจ้าหน้าที่ที่เกี่ยวข้องได้ระดมกําลังเพื่อแก้ปัญหาอยู่ทั้งการเคลื่อนเรือและลดน้ําหนักเรือด้วยการยกตู้คอนเทนเนอร์ออก หากภาคเอกชนมีข้อติดขัดในเรื่องใด รัฐบาลก็พร้อมที่จะให้การช่วยเหลือ ดังเช่นที่ผ่านมาเรื่องการขาดแคลนตู้คอนเทนเนอร์ ซึ่งนายกฯได้เร่งรัดให้ดําเนินการปรับปรุงกฎระเบียบ อํานวยความสะดวกแก้ผู้ประกอบการ จนปัญหาคลี่คลายแล้ว
..........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐบาลยืนยัน สนับสนุนการสร้างมูลค่าเพิ่มปลูกกัญชา-กัญชง รองรับเศรษฐกิจ BCG แต่ต้องขออนุญาตให้ถูกต้องตามกฎหมาย
วันอาทิตย์ที่ 28 มีนาคม 2564
รัฐบาลยืนยัน สนับสนุนการสร้างมูลค่าเพิ่มปลูกกัญชา-กัญชง รองรับเศรษฐกิจ BCG แต่ต้องขออนุญาตให้ถูกต้องตามกฎหมาย
รัฐบาลยืนยัน สนับสนุนการสร้างมูลค่าเพิ่มปลูกกัญชา-กัญชง รองรับเศรษฐกิจ BCG แต่ต้องขออนุญาตให้ถูกต้องตามกฎหมาย
นายอนุชา บูรพชัยศรี โฆษกประจําสํานักนายกรัฐมนตรี ให้ข้อมูลเพิ่มเติมในส่วนของกัญชาและกัญชง ที่อนุญาตให้ใช้ได้โดยไม่ถือเป็นยาเสพติดให้โทษ ว่า ประกาศกระทรวงสาธารณสุข เรื่องระบุชื่อยาเสพติดให้โทษในประเภท 5 พ.ศ. 2563 ได้ระบุว่า กัญชา และวัตถุหรือสารต่าง ๆ ที่มีอยู่ในพืชกัญชา และกัญชง อันเป็นชนิดย่อยของพืชกัญชา และวัตถุหรือสารต่าง ๆ ที่มีอยู่ในพืชกัญชง เช่น ยาง น้ํามัน ยกเว้นวัตถุหรือสารดังต่อไปนี้ เฉพาะที่ได้รับอนุญาตให้ผลิตในประเทศ ไม่จัดเป็นยาเสพติดให้โทษในประเภทที่ 5 ได้แก่ เปลือก ลําต้น เส้นใย กิ่งก้าน ราก ใบซึ่งไม่มียอดหรือช่อดอกติดมาด้วย สารสกัดที่มีสารแคนนาบิไดออลเป็นส่วนประกอบและต้องมีสารเตตราไฮโดรแคนนาบินอล ไม่เกินร้อยละ 0.2 โดยน้ําหนัก กากหรือเศษที่เหลือจากการสกัดกัญชาและต้องมีสารเตตราไฮโดรแคนนาบินอลไม่เกินร้อยละ 0.2 โดยน้ําหนัก เมล็ดกัญชง น้ํามันจากเมล็ดกัญชง หรือสารสกัดจากเมล็ดกัญชง กากหรือเศษที่เหลือจากการสกัดกัญชงและต้องมีสารเตตราไฮโดรแคนนาบินอลไม่เกินร้อยละ 0.2 โดยน้ําหนัก
ในโอกาสนี้ โฆษกรัฐบาลได้ให้แนวทางแก่ผู้สนใจปลูกกัญชา และกัญชง ดังนี้ กรณีกัญชากฎหมายไม่อนุญาตให้ประชาชนทั่วไปปลูกกัญชาได้ ผู้สนใจต้อง รวมกลุ่มเป็นวิสาหกิจชุมชน วิสาหกิจเพื่อสังคม หรือสหกรณ์การเกษตร โดยร่วมมือกับหน่วยงานของรัฐ เพื่อขออนุญาตปลูกกัญชา กรณีกัญชงสามารถยื่นขออนุญาตปลูก ณ สถานที่ปลูกตั้งอยู่ หากอยู่ที่กรุงเทพฯ ให้ยื่นที่ อย. หากอยู่ต่างจังหวัดให้ยื่นที่สํานักงานสาธารณสุขจังหวัด (สสจ.) ส่วนการนําเข้าเมล็ดกัญชงให้นําเข้ามาเพื่อใช้ในการปลูกเท่านั้น
ทั้งนี้ รัฐบาลอํานวยความสะดวกให้แก่ประชาชน โดย อย. กําลังดําเนินการประสานงานกับกระทรวงเกษตรและสหกรณ์ จัดทําข้อมูลทางวิชาการการปลูกกัญชงเชิงพาณิชย์และอุตสาหกรรมและพิจารณาจัดตั้งตลาดกลางกัญชา กัญชง ให้เป็นศูนย์กลางรับซื้อรองรับและกระจายผลผลิตกัญชา กัญชงจากเกษตรกรรายย่อย ส่งไปยังภาคอุตสาหกรรมต่อไป
อย่างไรก็ดี โฆษกรัฐบาลย้ําให้ประชาชนดําเนินการตามกฎหมายให้ถูกต้อง เพราะหากปลูกกัญชาโดยไม่ได้รับอนุญาตจะมีความผิดต้องระวางโทษ จําคุกไม่เกิน 5 ปี และปรับไม่เกิน 500,000 บาท ถ้าเป็นการกระทําเพื่อจําหน่าย ต้องระวางโทษจําคุกตั้งแต่ 1 ปีถึง 15 ปี และปรับตั้งแต่ 100,000 บาท ถึง 1,500,000 บาท
........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช.มนัญญา เปิดงาน มะม่วงหลากชนิด มะยงชิดหวานอร่อย
วันอาทิตย์ที่ 28 มีนาคม 2564
รมช.มนัญญา เปิดงาน มะม่วงหลากชนิด มะยงชิดหวานอร่อย
รมช.มนัญญา เปิดงาน มะม่วงหลากชนิด มะยงชิดหวานอร่อย ผลักดันนโยบายส่งออกมะม่วงเกรดพรีเมี่ยม
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานเปิดงาน มะม่วงหลากชนิด มะยงชิดหวานอร่อย และของดีอําเภอลานสัก ครั้งที่ 4 ประจําปี 2564 ณ สถานที่ท่องเที่ยวหุบป่าตาด จังหวัดอุทัยธานี ซึ่งจัดขึ้นระหว่างวันที่ 27- 28 มีนาคม 2564 ว่าการจัดงานดังกล่าว เพื่อให้เกษตรกรและผู้จําหน่ายสินค้า OTOP ได้มีแหล่งจําหน่ายสินค้า และส่งเสริมแหล่งท่องเที่ยวเชิงนิเวศน์ของหุบป่าตาด โดยรัฐบาลได้สนับสนุนการท่องเที่ยวเชิงเกษตร พร้อมมอบรางวัลให้แก่ผู้ชนะการประกวดแข่งขันปรุงอาหารคาวหวาน โดยใช้มะม่วงเป็นวัตถุดิบหลัก และการประกวดธิดาจําแลง ภายในงานมีกิจกรรมและมีบูธจําหน่ายสินค้าจากเกษตรกรและวิสาหกิจชุมชนมากมาย
จากนั้น รัฐมนตรีช่วยว่าการกระทรวงเกษตรและสหกรณ์ ลงพื้นที่เยี่ยมชมจุดชมวิวบ้านชายเขา สวิตเซอร์แลนด์เมืองไทย ในพื้นที่ท่องเที่ยวเชิงนิเวศน์หุบป่าตาด พร้อมเยี่ยมชมแปลงเรียนรู้การผลิตไม้ผลเพื่อการส่งออก (มะม่วง) โครงการระบบส่งเสริมเกษตรแบบแปลงใหญ่ ของนายไพศาล จันจินดา ณ ตําบลทุ่งนางาม อําเภอลานสัก จังหวัดอุทัยธานี พร้อมให้คําแนะนําด้านการส่งออกรูปแบบใหม่ ซึ่งเป็นโครงการ one stop service และโครงการศูนย์จัดเตรียมสินค้าเกษตรผ่านช่องทางพิเศษ ที่กรมวิชาการเกษตร ร่วมมือกับ บริษัท ท่าอากาศยานไทย จํากัด (มหาชน) ทําให้การส่งออกสินค้าเกษตรมีประสิทธิภาพมากขึ้น ช่วยย่นระยะเวลา ตอบสนองความต้องการของผู้บริโภค
รัฐบาลไทย-ข่าวทำเนียบรัฐบาล-ผู้ตรวจฯ ดีอีเอส ติดตาม การจัดการแหล่งน้ำภาคเกษตร สู่ “โคกหนองนา โมเดล” ตามแผนตรวจราชการแบบบูรณาการฯ ใน จ.สระแก้ว ผ่านสื่ออิเล็กทรอนิกส์
วันอังคารที่ 30 มีนาคม 2564
ผู้ตรวจฯ ดีอีเอส ติดตาม การจัดการแหล่งน้ําภาคเกษตร สู่ “โคกหนองนา โมเดล” ตามแผนตรวจราชการแบบบูรณาการฯ ใน จ.สระแก้ว ผ่านสื่ออิเล็กทรอนิกส์
ผู้ตรวจฯ ดีอีเอส ติดตาม การจัดการแหล่งน้ําภาคเกษตร สู่ “โคกหนองนา โมเดล” ตามแผนตรวจราชการแบบบูรณาการฯ ใน จ.สระแก้ว ผ่านสื่ออิเล็กทรอนิกส์
เมื่อวันที่ 30 มีนาคม 2564 นางคนึงนิจ คชศิลา ผู้ตรวจราชการกระทรวงดิจิทัลเพื่อเศรษฐกิจและสังคม เข้าร่วมประชุมการตรวจราชการตามแผนการตรวจราชการแบบบูรณาการ เขตตรวจราชการที่ 9 (จ.สระแก้ว) ประจําปีงบประมาณ พ.ศ. 2564 รอบที่ 1 ผ่านสื่ออิเล็กทรอนิกส์ ณ ห้องทํางานผู้ตรวจราชการกระทรวงดิจิทัลเพื่อเศรษฐกิจและสังคม โดยที่ประชุมพิจารณาประเด็นนโยบายสําคัญของรัฐบาล อาทิ การฟื้นฟูคุณภาพชีวิตของประชาชนหลังโควิด 19 การจัดการแหล่งน้ําชุมชนภาคเกษตร ได้แก่ โครงการ 1 ตําบล 1 กลุ่มเกษตรทฤษฎีใหม่ โครงการพัฒนาพื้นที่ต้นแบบการพัฒนาคุณภาพชีวิตตามหลักทฤษฎีใหม่ ประยุกต์สู่ โคก หนอง นา โมเดล และโครงการก่อสร้างแหล่งน้ําในไร่นานอกเขตชลประทาน การส่งเสริมและพัฒนาอาชีพของประชาชนในโครงการการจัดที่ดินทํากินให้ชุมชน ( คทช.) และการแก้ไขปัญหามลพิษทางอาการ เป็นต้น
*******************
รัฐบาลไทย-ข่าวทำเนียบรัฐบาล-ดีอีเอส จัดกิจกรรม I- Share หัวข้อ “การใช้เทคโนโลยีแบบชาญฉลาด” กระตุ้นบุคลากร-องค์กร ก้าวสู่องค์กรแห่งการเรียนรู้
วันอังคารที่ 30 มีนาคม 2564
ดีอีเอส จัดกิจกรรม I- Share หัวข้อ “การใช้เทคโนโลยีแบบชาญฉลาด” กระตุ้นบุคลากร-องค์กร ก้าวสู่องค์กรแห่งการเรียนรู้
ดีอีเอส จัดกิจกรรม I- Share หัวข้อ “การใช้เทคโนโลยีแบบชาญฉลาด” กระตุ้นบุคลากร-องค์กร ก้าวสู่องค์กรแห่งการเรียนรู้
เมื่อวันที่ 30 มีนาคม 2564 นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานในพิธีเปิดกิจกรรม I- Share ครั้งที่ 2/2564 เรื่อง การใช้เทคโนโลยีแบบชาญฉลาด (Smart to Use) ได้รับเกียรติจาก นายบุญฤทธิ์ อดิพัฒน์ นักวิชาการคอมพิวเตอร์ชํานาญการพิเศษ และนายณัฐ พยงค์ศรี นักวิชาการคอมพิวเตอร์ชํานาญการ จากศูนย์เทคโนโลยีสารสนเทศและการสื่อสาร กระทรวงดิจิทัลฯ เป็นวิทยากรบรรยายในหัวข้อดังกล่าว ณ ห้องประชุม 802 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม สําหรับกิจกรรม I- Share ภายใต้หัวข้อ การใช้เทคโนโลยีแบบชาญฉลาด (Smart to Use) จัดขึ้นเพื่อพัฒนาการจัดการความรู้ขององค์กรให้ก้าวสู่การสร้างองค์กรแห่งการเรียนรู้ ปลูกฝังวัฒนธรรมการเรียนรู้ด้วยกิจกรรมส่งเสริมการเรียนรู้ต่างๆ ในเชิงรุกที่หลากหลาย เชื่อว่ากิจกรรมดังกล่าวเป็นการแบ่งปันแลกเปลี่ยนความรู้ของบุคลากรภายในหน่วยงานของกระทรวงฯ สามารถนําความรู้ที่ถ่ายทอดไปใช้ในการปฏิบัติงานได้อย่างมีประสิทธิภาพต่อไป
*****************
รัฐบาลไทย-ข่าวทำเนียบรัฐบาล-ดีอีเอส ติวเข้มบุคลากรใช้เครื่องมือประเมินความเสี่ยงการทุจริต ลดปัญหาการทุจริตในองค์กร
วันอังคารที่ 30 มีนาคม 2564
ดีอีเอส ติวเข้มบุคลากรใช้เครื่องมือประเมินความเสี่ยงการทุจริต ลดปัญหาการทุจริตในองค์กร
ดีอีเอส ติวเข้มบุคลากรใช้เครื่องมือประเมินความเสี่ยงการทุจริต ลดปัญหาการทุจริตในองค์กร
เมื่อวันที่ 30 มีนาคม 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานในพิธีเปิดกิจกรรมฝึกอบรมเชิงปฏิบัติการให้ความรู้เกี่ยวกับแนวทางประเมินความเสี่ยงการทุจริต FRAs : FRAUD RISK - ASSESSMENTS ประจําปี 2564 โดยมีนายอนุวัตร ศรีไชโย รองหัวหน้าศูนย์ปฏิบัติการต่อต้านการทุจริต กระทรวงดิจิทัลฯ กล่าวรายงาน พร้อมกันนี้ ได้รับเกียรติจาก คุณฉวีวรรณ นิลวงศ์ ผู้แทนสํานักงานคณะกรรมการป้องกันและปราบปรามการทุจริตในภาครัฐ เป็นวิทยากรบรรยายให้ความรู้ ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม ซึ่งมีผู้เข้าอบรม จาก 8 หน่วยงานในสังกัด อาทิ สํานักงานปลัดฯ กรมอุตุนิยมวิทยา สํานักงานสถิติแห่งชาติ สํานักงานพัฒนาธุรกรรมทางอิเล็กทรอนิกส์ บริษัท โทรคมนาคมแห่งชาติ จํากัด (มหาชน) และ บริษัท ไปรษณีย์ไทย เป็นต้น
สําหรับการอบรมแนวทางประเมินความเสี่ยงการทุจริตครั้งนี้ จัดขึ้นเพื่อประเมินความเสี่ยงในการทุจริตเป็นมาตรการป้องกันการทุจริตเชิงรุกที่สามารถป้องกันได้อย่างมีประสิทธิภาพ โดยมุ่งเน้นการปฏิบัติงานตามมาตรการการควบคุมภายในที่เหมาะสมให้แก่บุคลากรขององค์กร ด้วยการนําเครื่องมือการประเมินความเสี่ยงมาใช้ในองค์กร จะช่วยเป็นหลักประกันในระดับหนึ่งว่า การดําเนินการขององค์กรจะไม่มีการทุจริต หรือในกรณีที่อาจพบกับการทุจริตที่ไม่คาดคิด จะเกิดความเสียหายน้อยกว่าองค์กรที่ไม่มีการนําเครื่องมือดังกล่าวมาใช้ เนื่องจากมีการป้องกันไว้ล่วงหน้า ซึ่งเป็นส่วนหนึ่งของการปฏิบัติงานประจํา โดยจะไม่เพิ่มภาระงานแต่อย่างใด
*******************
รัฐบาลไทย-ข่าวทำเนียบรัฐบาล-รมว.พม. แนะบุคลากร พม. ใช้ทักษะความรู้ด้านจิตวิทยาดูแลผู้ประสบปัญหาทางสังคม ในสถานการณ์โควิด-19
วันอังคารที่ 30 มีนาคม 2564
รมว.พม. แนะบุคลากร พม. ใช้ทักษะความรู้ด้านจิตวิทยาดูแลผู้ประสบปัญหาทางสังคม ในสถานการณ์โควิด-19
รมว.พม. แนะบุคลากร พม. ใช้ทักษะความรู้ด้านจิตวิทยาดูแลผู้ประสบปัญหาทางสังคมในสถานการณ์โควิด-19
วันนี้ (30 มี.ค. 64) เวลา 14.30 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มอบข้อคิดและแนวทางการดําเนินงานให้แก่ข้าราชการและเจ้าหน้าที่กระทรวง พม. ที่เข้าร่วมการอบรมเชิงปฏิบัติการ Training-of-Trainers : TOT หลักสูตรด้านจิตวิทยาแก่บุคลากรกระทรวง พม. ในการดูแลผู้ประสบปัญหาทางสังคม ซึ่งจัดขึ้นระหว่างวันที่ 29 – 31 มีนาคม 2564 ทั้งนี้ มีข้าราชการและเจ้าหน้าที่ตําแหน่งนักวิชาชีพ (นักสังคมสงเคราะห์ นักจิตวิทยา และนักพัฒนาสังคม ) สํานักงานส่งเสริมและสนับสนุนวิชาการ (สสว.) 1 - 11 และผู้สังเกตการณ์ เข้าร่วมอบรม ณ โรงแรมไอบิส สไตล์ กรุงเทพ ข้าวสาร เวียงใต้ กรุงเทพฯ
นายจุติ กล่าวว่า ด้วยสถานการณ์การแพร่ระบาดของโรคติดเชื้อโคโรน่า 2019 (โควิค- 19) ได้ส่งผลกระทบต่อการปฏิบัติงานของเจ้าหน้าที่กระทรวง พม. ในการดูแลช่วยเหลือกลุ่มเปราะบางที่มีความเสี่ยงสูง ทั้ง เด็ก เยาวชน ผู้สูงอายุ คนพิการ และผู้ด้อยโอกาส ซึ่งตนมีความห่วงใยต่อเจ้าหน้าที่ที่ต้องปฏิบัติงานด้วยความยากลําบากมากขึ้นในสถานการณ์ดังกล่าว ด้วยความระมัดระวังความปลอดภัยทั้งต่อตนเอง เพื่อนร่วมงาน และกลุ่มเปราะบางที่เป็นผู้ใช้บริการ อีกทั้งต้องปฏิบัติงานท่ามกลางความตึงเครียดจากสภาพปัญหาทั้งส่วนตัว เศรษฐกิจ และสังคม ทั้งนี้ กระทรวง พม. โดยกองมาตรฐานการพัฒนาสังคมและความมั่นคงของมนุษย์ (กมพ.) ได้มุ่งเน้นให้ผู้ปฏิบัติงานสามารถทํางานได้อย่างมีประสิทธิภาพ ด้วยการทํางานเชิงรุกและทํางานแบบสหวิชาชีพ เพื่อรองรับการเปลี่ยนแปลงทางสังคมและความท้าทายที่จะเกิดขึ้นในอนาคต จึงร่วมกับกรมสุขภาพจิต กระทรวงสาธารณสุข (สธ.) จัดการอบรมเชิงปฏิบัติการ Training-of-Trainers : TOT หลักสูตรด้านจิตวิทยาแก่บุคลากรกระทรวง พม. ในการดูแลผู้ประสบปัญหาทางสังคมเพื่อสร้างและพัฒนาทีมวิทยากร ประจํา สสว. 1-11 เป็นกลไกและเครื่องมือสําคัญในการพัฒนาบุคลากรทุกระดับในพื้นที่สําหรับการดูแลผู้ประสบปัญหาทางสังคมอย่างเหมาะสมและสอดคล้องกับบริบทการทํางาน อีกทั้งทําให้เกิดทักษะ เพิ่มพูนความรู้ด้านจิตวิทยาและการบริการ รวมทั้งทําให้ผู้ปฏิบัติงานสามารถลดความตึงเครียดขณะปฏิบัติหน้าที่และนําไปใช้กับผู้ใช้บริการให้มีความสุขในชีวิตประจําวันมากขึ้น ซึ่งจะมีผลต่อการพัฒนาร่างกายของผู้ใช้บริการในระยะยาวต่อไป
นายจุติ กล่าวเพิ่มเติมว่า นอกจากนี้ ผู้เข้าร่วมอบรมได้มีการฝึกสมาธิ ซึ่งเป็นสิ่งจําเป็นสําหรับจิตใจในมนุษย์ทุกคน เพราะการฝึกให้มีสมาธิ มีสติในวันนี้ จะเป็นอาวุธประจํากายของทุกคน เมื่อต้องออกไปพบกับผู้ที่ประสบปัญหาและเข้าไปช่วยแก้ไขปัญหา เราต้องมีสติและหาทางช่วยให้พ้นจากปัญหาให้ได้ หากการให้วิชาการมาก แต่ขาดสติย่อมไม่เกิดประโยชน์ สุดท้ายนี้ ตนหวังว่าทุกคนที่ผ่านการอบรมครั้งนี้ จะได้ซึมซับความรู้ สิ่งดีๆ และสามารถนําไปปรับใช้ในการทํางานของตน เพื่อให้เกิดประโยชน์ต่อผู้ประสบปัญหาทางสังคมต่อไป